Naura & Genk Juara

Naura & Genk Juara merupakan filem muzikal Indonesia yang mula ditayangkan pada 16 November 2017. Filem ini diarahkan oleh Eugene Panji dan ditulis oleh Asaf Antariksa dan Bagus Bramanti. Filem ini dibintangi oleh Adyla Rafa Naura Ayu, Joshua Yorie Rundengan, Vickram Priyono dan Andryan Bima.

 Sinopsis 
Filem "Naura & Genk Juara" mengisahkan Naura, Okky dan Bimo yang terpilih mewakili sekolah mereka untuk bertanding dalam pertandingan sains di acara Kemah Kreatif yang terletak di kawasan hutan tropika Situ Gunung, Sukabumi, Jawa Barat. Pengembaraan ini mempertemukan mereka dengan Kipli, seorang ranger muda yang menggagalkan usaha Trio Licik, kumpulan sindiket pemerdagangan haiwan liar. Muslihat Trio Licik akhirnya membawa Naura, Okky, Bimo dan Kipli ke dalam pengembaraan yang mendebarkan. Persahabatan dan peluang untuk memenangi pertandingan sains antara sekolah dipertaruhkan.

 Barisan pelakon 

 Album 

Ost. Naura & Genk Juara ialah album runut bunyi oleh Adyla Rafa Naura Ayu yang diterbitkan pada 2017 dan digunakan sebagai lagu iringan untuk filem dengan judul yang sama. Kebanyakan lagu dalam album ini dinyanyikan oleh Naura sendiri, dan 3 buah lagu dinyanyikan oleh Naura bersama Vickram Priyono dan Joshua Rundengan. Album ini hanya dijual di kedai buku Gramedia seluruh Indonesia.

Single hit album ini ialah lagu "Berani Bermimpi" yang kemudiannya memenangi 2 anugerah dari Anugerah Musik Indonesia 2018.

 Senarai runut 
 Juara (Opening Theme, bersama Vickram Priyono dan Joshua Rundengan)
 Bawakan Cerita Banyak Untukku
 Mendengar Alam (bersama Shelomita)
 Kamu Menyebalkan (bersama Vickram Priyono dan Joshua Rundengan)
 Setinggi Langit
 Aku Hanya Ingin Pulang
 Jangan Jangan
 Kita Adalah Juara (bersama Vickram Priyono dan Joshua Rundengan)
 Berani Bermimpi (Ending Theme)

 Rujukan 

 Pautan luar 


Kategori:Filem Indonesia tahun 2017
Kategori:Filem kanak-kanak
Kategori:Filem Indonesia
Kategori:Filem muzikal
Kategori:Album 2017
Kategori:Filem pengembaraan